संवाद सहयोगी, दीनानगर : कैबिनेट मंत्री की ओर से हलके को विकसित करने के लिए भले ही सड़कों का निर्माण जोरों-शोरों से किया जा रहा है लेकिन, इन दिनों दीनानगर शहर में कई स्थानों पर वर्षा के दौरान सड़कों पर जलभराव हो जाने के कारण लोगों को भारी समस्याओं का सामना करना पड़ रहा है। यही नहीं कई बार तो, सड़कों पर जमा हुआ पानी लोगों के घरों में भी वर्षा के दौरान घुसने लगता है। वर्षा के पानी को सूखने के लिए करीब 2 से 3 दिन लग जाते हैं, जिसके चलते अग्रिम सड़क भी उखड़ने शुरू हो जाती है। दीनानगर रेलवे स्टेशन रोड पर जलभराव होने के चलते इन दिनों लोगों को भारी समस्याओं का सामना करना पड़ रहा है। सड़क पर पानी पूरी तरह से फैला होने के चलते जहां स्थानीय निकटवर्ती दुकानदार परेशान है तो, वहीं लोगों को भी पानी में से निकलना पड़ रहा है। स्थानीय लोग प्रीतम ¨सह, म¨नदर ¨सह, राजवीर ¨सह, अशोक ठाकुर, प्रीतम चौहान आदि ने संयुक्त रूप से कैबिनेट मंत्री एवं प्रशासनिक अधिकारियों से मांग की है कि जल्द से जल्द शहर के अंदरूनी सड़कों की दुर्दशा को भी सुधारा जाए ताकि लोगों को वर्षा के दिनों में समस्याओं का सामना न करना पड़े। बजट बनाकर सरकार को भेजा गया है